*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2013. gada \_\_\_. \_\_\_\_\_\_\_\_\_ |

**.§**

**Par informatīvo ziņojumu**

**Par plānotājiem pasākumiem 2013.-2015.gadā, lai mazinātu palu un plūdu draudus un priekšlikumiem turpmākai rīcībai**

(...)

Pieņemt zināšanai informatīvo ziņojumu, ko sagatavojusi Vides aizsardzības un reģionālās attīstības ministrija sadarbībā ar Aizsardzības ministriju, Iekšlietu ministriju, Finanšu ministriju, Ekonomikas ministriju un Zemkopības ministriju un iesniedzis Vides aizsardzības un reģionālās attīstības ministrs.

1. Krīzes vadības padomei izskatīt informatīvajā ziņojumā iekļautos priekšlikumus un pieņemt lēmumu par kārtību, kādā tiek pieņemti lēmumi par nepieciešamību veikt ārkārtas aerofotografēšanas darbus un to izpildes procesu, atbalstot vienu no informatīvajā ziņojumā iekļautajiem risinājumiem šo darbu plānošanai, kā arī norādot atbalstāmo finansējuma modeli.
2. Atbalstīt priekšlikumu par finansējuma piešķiršanu Aizsardzības ministrijai (Latvijas Ģeotelpiskās informācijas aģentūrai) no valsts budžeta programmas 02.00.00 „Līdzekļi neparedzētiem gadījumiem” 113 261 lata apmērā, lai 2013. gadā nodrošinātu aerolāzerskenēšanu un aerolāzerskenēšanas datu apstrādi.

Aizsardzības ministrijai (Latvijas Ģeotelpiskās informācijas aģentūrai) nodrošināt publisko iepirkumu aerolāzerskenēšanas veikšanai 2013.gadā, kā arī aerolāzerskenēšanas datu apstrādi atbilstoši informatīvajā ziņojumā paredzētajam.

Vides aizsardzības un reģionālās attīstības ministrijai sadarbībā ar Aizsardzības ministriju līdz 2014.gada 1.aprīlim sagatavot un iesniegt Krīzes vadības padomē ziņojumu par 2013.gadā veiktās aerolāzerskenēšanas un iegūto datu apstrādes darbu izpildi un rezultātiem.

Atbalstīt finansējuma pārdali Vides aizsardzības un reģionālās attīstības ministrijai no 74.resora 01.00.00 programmas „Apropriācijas rezerve” projektā „Informācijas sistēmu izstrāde plūdu riskam pakļautajām teritorijām Daugavas upes baseinā ES ERAF aktivitātes „Pļaviņu un Jēkabpils pilsētu plūdu draudu samazināšana” ieviešanai” izstrādātās informācijas sistēmas uzturēšanai 2013.gadam 36 500 latu apmērā.

Jautājumu par papildu valsts budžeta līdzekļu piešķiršanu VARAM budžeta programmai 28.00.00 „Meteoroloģija un bīstamo atkritumu pārvaldība” plūdu riska informācijas sistēmas uzturēšanai 2014.gadam un turpmākiem gadiem skatīt Ministru kabinetā likumprojekta „Par valsts budžetu 2014.gadam” un likumprojekta „Par vidēja termiņa budžeta ietvaru 2014., 2015. un 2016.gadam” sagatavošanas un izskatīšanas procesā kopā ar visu ministriju un citu centrālo valsts iestāžu jauno politikas iniciatīvu pieteikumiem.

Jautājumu par papildu valsts budžeta līdzekļu piešķiršanu Aizsardzības ministrijai (Latvijas Ģeotelpiskās informācijas aģentūrai) budžeta programmai 28.00.00 „Ģeodēzija un kartogrāfija” pasākumam „Digitālais reljefa modelis (aerolāzerskenēšanas datu apstrāde) LIDAR” (iekļauts Aizsardzības ministrijas jaunajā politikas iniciatīvā „Ģeotelpiskās informācijas pamatdatu sagatavošana un atjaunošana civilmilitāro nepieciešamo funkciju nodrošināšanai optimālā ciklā”) 2014.gadam un turpmākiem gadiem skatīt Ministru kabinetā likumprojekta „Par valsts budžetu 2014.gadam” un likumprojekta „Par vidēja termiņa budžeta ietvaru 2014., 2015. un 2016.gadam” sagatavošanas un izskatīšanas procesā kopā ar visu ministriju un citu centrālo valsts iestāžu jauno politikas iniciatīvu pieteikumiem.

Ministru prezidents V.Dombrovskis

Valsts kancelejas direktore E.Dreimane

Iesniedzējs:

Vides aizsardzības un reģionālās attīstības ministrs E.Sprūdžs

Vizē:

Vides aizsardzības un reģionālās attīstības ministrijas   
valsts sekretāra p.i., administrācijas vadītājs G.Kauliņš

29.07.2013. 11:35

427

T.Jansone

67026561, tatjana.jansone@varam.gov.lv

I.Teibe

67026574, iveta.teibe@varam.gov.lv